Dunaj, <u>15.</u> avgusta 1812
<p>Po kosilu med 4. in 7. uro
</p><p>Vaša milost!
</p><p>Medtem ko so Ilirci zaposleni s pripravo ognjemeta itd., roji zaradi dveh zaporednih prazničnih dni pol Dunaja okrog po deželi, druga polovica pa izkorišča kratko prekinitev <u>utečenega življenja</u> za razmislek o svojih poslovnih zadevah in pokroviteljih.
</p><p>Sam hitim zaenkrat predvsem z zahvalo za neprecenljivo pismo z dne <u>20./22. julija</u> v upanju, da se spisi Vaše milosti o železarjih ne bodo izgubili v vetru.(!) Ker pa zadeva v pismu Vaše milosti glavna stvar, ki <u>mi</u> leži na duši, neposredno železarje, si jo dovoljujem tudi tukaj postaviti na isto mesto z zaupanjem v velikodušnost in prirojeno lastnost Vaše milosti, da vedno rešuje najprej težave svojih varovancev.
</p>
Knez nadškof je od začetka julija doma. Ob koncu meseca sem mu potožil o svojih težavah. Obljubil mi je pomoč. Takoj nato sem s tem seznanil njegovo ekscelenco, barona E<sup>xx</sup>, in ga zaprosil za <u>priložnostno</u> priporočilo in misel name. Do sedaj nisem dobil še nobenega spodbudnega sporočila. Če me je torej prijatelj vaše milosti, nečak njegove knežje milosti, medtem priporočil <i>comme il faut</i> (ali pa bo to na Vaše ponovno opominjanje storil), lahko toliko bolj upam. <u>Toliko je gotovo, da mi večje usluge ni mogoče izkazati!</u> Kar pa je seveda skrajno težko, kajti <u>prelati</u> upoštevajo samo načelo <i>manus manum <u>lavat</u> </i> in <u>zadnji</u> knjigovodski uradnik jim lahko več umije kakor <u>prvi</u> kustos dvorne knjižnice, da ne govorimo o skriptorju. Toda tudi knez nadškof zna umivati in zato še vedno upam na najboljše, če se bo le toplo zavzel zame. Naslednja težava je v tem, da mora v drugih državnih poslopjih <u>vdova</u> takoj odkorakati ven, medtem ko lahko v ustanovah <u>ostane</u> (naj je lepa ali ne) tudi po smrti moža, zato vsi uradniki silijo tja. Toda kakor rečeno, če me bo grof Franc pridno omenjal, imam veliko možnosti, ker sem že povsod vpisan in priporočen od njemu podrejenih prijateljev. S Pirsnerjem se ne bi prav dobro ujemala; toliko manj, ker ne morem osrečiti njegove sestre,
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-08-15
<a rel="nofollow" class="external free" href="http://nl.ijs.si/e-zrc/zois/html/MP44.html">http://nl.ijs.si/e-zrc/zois/html/MP44.html</a>